TULD JERUUSALEMMAST
Täna räägime Jeesuse verest.
Püha Vaim austab Jeesuse verd ja tunnistab, et see on tõde.
Püha Vaim austab Jumala Poja verd,
ja tunnistab, et see on tõde.
Kõik, kes tahavad arendada suhet Püha Vaimuga
ja näha Jumala au
ning kasvada Jumala Vaimu tunnistuse kohaselt,
peavad austama Jeesuse verd.
Ilma Jeesuse vereta pole au.
Räägin vaimumaailmast.
Heebrealaste kirja järgi mõistame me usu kaudu,
et kõik, mida näeme, on sündinud nähtamatust,
kuna Jumal kuulutas seda.
On olemas vaimumaailm.
Meid ei võeta seal vastu meie nime pärast,
vaid Jeesuse vere tõttu.
On tähtis mõista, et tänu Jeesuse verele
aktsepteeritakse meid Jumala kuningriigis.
Jumala inglid, teenijad vaimud,
"tuleleegid", nagu Psalmides ja Heebrealaste kirjas öeldakse,
tunnistavad meid vere alusel.
Vaimumaailmas on meil Jeesuse vere pitser.
See on tähtis.
Samuti oli Toora ajal ja isegi enne seda.
Enne kui Mooses sai Kümme käsku,
räägitakse Iisraeli lahkumisest Egiptusest.
Issand tegi siis imesid talle vere tõttu.
See on tuttav paasapüha veetmisest.
On tähtis mõista, et sellel, kes ei austa Jeesuse verd,
pole vaimumaailmas auhiilgust.
Kuidas nii?
Kui usklikul pole ilmutust Jeesuse verest
ja ta ei täna Jumalat Tema vere eest
ja see teda üldse ei huvita,
on see viga, mille meiegi võime teha.
Kui apostel Paulus ajas välja kurje vaime,
tahtsid ülempreestri seitse poega sama teha.
Nad ei suutnud seda.
On teil meeles, mida too seestunud mees tegi?
Ta ründas neid ja nad põgenesid.
Nad ütlesid kurjadele vaimudele:
"Vannutame teid selle Jeesuse kaudu,
keda Paulus kuulutab."
Neil polnud vajalikku meelevalda.
Neil polnud auhiilgust
ega Püha Vaimu poolt selleks antud väge.
Miks ei respekteerinud neid ei vaimud,
ei Püha Vaim ega inglid?
Sellepärast, et nad ei austanud Jeesuse verd.
See õpetab meile,
et Jeesuse veri räägib paremini kui Aabeli veri.
See räägib Jumalale endale, kõige Loojale.
Jeesuse veri räägib andestusest,
vabastamisest, lunastusest,
ja kõigest sellest, mida Jeesuse on teinud.
Kui Jeesuse veri on tähtis Jumala kuningriigile,
kui palju tähtsam see veel meile on?
Kui see pole sulle tähtis,
on see kurb.
Siis ei saa sa lõigata õnnistuste saaki, mida Jumal sulle anda tahab.
Siis ei naudi sa vaimset elu.
Seda on võimalik nautida,
kui Püha Vaim räägib meiega.
Vaimuelu võib nautida, kui Püha Vaim räägib.
Kui Püha Vaim ei räägi, ei saa seda nautida.
Siis oled nagu kõik need, kes ei kuule Püha Vaimu:
nad tõusevad hommikul üles, lähevad tööle, tulevad koju -
kõik see tühisuste tühisus, nagu Koguja ütleb.
Aga kui oled osaduses Püha Vaimuga
ja arendad oma suhet Temaga,
näitab see, et austad Jeesuse verd,
kuna Püha Vaim räägib seal, kus austatakse Jeesuse verd.
2. Ajaraamat 5:6 -
" Ja kuningas Saalomon ning terve Iisraeli kogudus,
kes tema juurde oli kogunenud, olid laeka ees;
nad ohverdasid nii palju lambaid, kitsi ja veiseid,
et neid ei saadud lugeda ega kokku arvata."
Nad tõid Jumalale tohutu hulga ohvreid,
kui tempel valmis sai.
Nagu teame, ja nagu ka õpetanud oleme,
siis kuigi Saalomon ohverdas nii palju ohvreid,
et neid ei suudetud ära lugeda,
ei tulnud Jumal sellepärast.
Jumal tuli ohvri tõttu.
Püha Vaim tuli templisse tänu verele.
Vere tõttu juhtus see, millest räägib 14. salm:
"Ja preestrid ei võinud teenima jääda pilve pärast:
sest Issanda auhiilgus oli täitnud Jumala koja."
Näeme, et ohvrile järgneb auhiilgus.
Vereohver lepitab patud
ja inimene saab puhtaks.
Toora ajal sai inimene puhtaks üheks aastaks.
Võite kontrollida, kas mul on õigus.
Jumalale toodud ohver pidi olema aasta vanune.
Käed pandi ohvri peale
ja kõik patud kanti üle temale.
Siis anti see ülempreestrile
ja too pani oma käed ohvri peale.
Sellest hetkest kuulus ohver Jumalale.
Tall tapeti ja inimene sai oma patust puhtaks.
Siis lasi Jumal tal Toora järgi elada.
Ohvreid toodi ka siis,
kui taheti sõjas võita.
Kui Jumal nägi verd, saatis Ta oma Vaimu ja inglid.
Uues lepingus pole midagi muutunud peale selle,
et Jeesus on nii ülempreester
kui Jumala Tall.
Uues lepingus kehtib sama põhimõte.
Üks asi on siiski muutunud:
me ei pea ohvreid tooma
ega loomade verd valama.
Jeesus valas oma vere üks kord
ning sellest piisab kogu meie eluajaks ja igavesti.
Seepärast olen teile selgitanud, et kui oleme pattu teinud,
pidagem meeles, et Jeesuse veri on igavene.
Kuidas Jeesuse veri meie elus toimima hakkab?
Jeesus ei pea uuesti ristile minema.
Kujutlege, et alati, kui usklik teeb pattu või eksib,
tuleks Jeesus uuesti risti lüüa
või iga paari aasta järel või iga aasta! Ei!
Jeesus ohverdas end Pühas Vaimus
ja sündis Pühast Vaimust.
Seepärast on Tema veri igavene. See pole Aadama veri.
Kui tunnistad kogu südamest
oma eksimused ja patud ning palud need andeks,
siis Jeesuse veri puhastab sind kõigest patust.
Pead vaid siiras olema.
Jumal ei vaata sõnadele, vaid südamele.
Nüüd mõistame seda.
Miks võime käia Jumala aus
ja vaimumaailm peab meid tundma?
Miks peab see meie nime teadma?
Kui ülempreestri seitse poega püüdsid kurja vaimu välja ajada,
ütles rüve vaim neile:
"Jeesust ma tunnen ja Paulust ma tean ..."
Miks Paulust vaimumaailmas tunti?
Mitte sellepärast, et ta oli apostel või prohvet,
vaid seepärast, et ta uskus Jeesuse verd ja austas seda.
Ta rääkis sellest ja pidas seda tähtsaks.
Seepärast, et ta oli sündinud Vaimust.
Kõik, kes usuvad Jeesust, on sündinud Vaimust.
Seepärast on Jeesuse veri meie jaoks, mitte meie vastu.
Tahan muide üht asja mainida.
Keegi ütles, et Jeesuse veri ei saa needust tuua.
Olen sama meelt. Jeesuse veri toob õnnistust,
kuid vaid neile, kes selle vastu võtavad
ja usuvad, et üksnes Jeesuse veri võib puhastada,
mitte Toora järgimine
ega meie oma teod või palved.
Miski muu ei too meile vabastust pattudest ja päästet.
Üksnes Jeesuse veri.
Seepärast meid tuntakse vaimumaailmas.
Ja mis veel parem - inglid kuulavad meid.
Inglid kuulavad neid, kes austavad Jeesuse verd,
kuna nad teavad, et mitte nemad ei käsuta ingleid, vaid Jumal.
See, kes austab Jeesuse verd, ei pea end inglite isandaks.
Jumal on meie kõikide isand.
Me ei käsuta ingleid, aga inglid kuulavad ja aitavad meid,
meie isiklikus elus, peredes,
koguduses, tööl ... Inglid on meiega kõikjal.
Ja veel parem - Püha Vaim on meiega ja tunnistab meile,
et oleme Jumala lapsed Jeesuse vere tõttu.
Ta tunnistab ka meie kaudu,
kui ütleme, et Jeesus on Messias.
Kui kuulutame Temas päästet, mis siis juhtub?
Jumal saab au, ja kui kuulutame Tema Sõna,
inimesed tervenevad, vabanevad ja saavad vastuseid oma küsimustele.
Miks? Kas seepärast, et oleme nii head?
Ei, vaid seepärast, et Jumal on ustav.
2. Ajaraamatu 5. ptk räägib, et templisse toodi ohvreid
ja Jumala au langes kui pilv.
Inimesed küsivad, miks seda tänapäeval ei juhtu.
See, mis oli oluline varem, on tähtsuse kaotanud.
See, mis oli tähtis siis, pole enam oluline.
Jumala au on antud meie sisse.
Siis eksisteeris tempel, kuid nüüd oleme meie tempel.
Inimesed ei mõista, et Jumala au elab meie sees.
On vale midagi välist oodata.
Messias Jeesus on meis, auhiilguse lootus,
nagu Paulus kirjutab.
Seepärast pole see, mis varem oli tähtis, enam oluline.
Täna on tähtis,
et Jumala au elab meis tänu Jeesuse verele
ning me uueneme ja saame Jumala lasteks.
See on tähtis.
Inimesed tahavad näha, kuidas pilv kogudusele langeb.
Seepärast satuvad mõned segadusse ja pöörduvad religiooni poole.
Nad hakkavad järgima kogu maailma käske.
Juutidel on omad käsud, kristlastel omad
ja kõigil teistelgi on oma käsud. See on tohutu segapuder.
Nad ei mõista, mis on uue lepingu au.
See pole sama mis vanas lepingus.
Uues lepingus tähendab au,
et sa muutud Jumala Sõna ja Jeesuse vere kaudu,
ning kuna Püha Vaim elab sinus ja tunnistab, et oled Jumala laps.
Nüüd on tähtis see, et sinust on saanud Jumala tempel.
Ja kuna sa austad Jeesuse verd, tood oma suuga Issandale tänuohvrit.
Kas mõistate? See on tähtis.
Olen näinud palju selliseid usklikke,
kes ootavad pilve või mingit välist sündmust.
See on lapsik.
Isegi kui nad terveneksid ja vabaneksid tuhat korda ...
Olen neist korduvalt kurje vaime välja ajanud,
kuid miski ei muutu.
Samad vaimud ja samad probleemid jätkuvad,
kuna need inimesed ei mõista üht asja.
On tähtis mõista, et elame uues lepingus.
Uue lepingu au on selles, et Püha Vaim on sinuga osaduses
ja räägib sinuga isiklikult.
Tõlge: Monika Jaaguri